Igiena și curățenia sunt două aspecte vitale în spațiile medicale, dat fiind faptul că acestea reprezintă medii propice pentru dezvoltarea agenților patogeni. Tranzitul mare de persoane și vulnerabilitatea pacienților bolnavi sunt principalele motive pentru care fiecare suprafață trebuie să fie sterilizată constant, motiv pentru care se impune nevoia unor mecanisme ușor de folosit, eficiente și durabile. Descoperă beneficiile oferite de lampile UV pentru sterilizare în ceea ce privește atingerea standardelor înalte de igienă în sălile de operații.
Importanța sterilizării UV în prevenirea contaminării în sălile de operație
Spitalele, clinicile și cabinetele medicale reprezintă spații care sunt expuse în permanență riscului de contaminare din cauza faptului că sunt tranzitate zilnic de zeci de persoane cu diferite afecțiuni, aparținători și vizitatori care pot fi transportatori de virusuri, bacterii și alte microorganisme periculoase. Acestea circulă prin aer și se poziționează pe diferite suprafețe, ceea ce înseamnă că sunt foarte ușor de transportat în sălile de operație, unde pericolul de infectare este cu mult mai ridicat pentru pacienți. Din acest considerent este important ca toate instituțiile medicale să implementeze protocoale stricte de igienizare și dezinfecție care să asigure combaterea acestor riscuri pentru a crea un mediu cât mai sigur.
O soluție eficientă în acest sens o reprezintă utilizarea sistemelor de sterilizare UV care demonstrează performanță ridicată în combaterea a peste 99,99% din microorganismele periculoase prezente în apă, aer sau pe suprafețe. Razele UV acționează la nivelul ADN-ului și ARN-ului agenților patogeni, pentru a le inhiba capacitatea de înmulțire, dezactivându-i în câteva secunde. Această metodă asigură eliminarea tuturor categoriilor de bacterii și virusuri periculoase, inclusiv a celor care au dezvoltat rezistență la metodele tradiționale de dezinfecție, cum ar fi Clostridium Difficile, una dintre cele mai periculoase bacterii întâlnită frecvent în spațiile medicale.
Recomandări de produse pentru sterilizarea UV în sălile de operație
În completarea metodelor standard de curățenie și igienizare, specialiștii recomandă montarea unor sisteme de sterilizare UV în sălile de operație, care să fie activate periodic, pentru a asigura eliminarea tuturor microorganismelor prezente. Acestea pot fi montate atât pe tavan sau pereți, pentru a steriliza rapid întreaga suprafață din încăpere, cât și în sistemele de ventilație, asigurând alimentarea cu aer pur și curat a încăperii. Specialiștii SPECTRA Professional UV Solutions recomandă montarea unor lămpi care permit folosirea și în prezența personalului, fără a provoca efecte adverse.
Acestea eficientizează menținerea unui mediu steril datorită faptului că pot fi acționate oricând este nevoie, ceea ce face ca sălile de operație să fie pregătite în permanență pentru a găzdui o urgență, fără să existe riscul nepregătirii în prealabil. O variantă potrivită în acest sens este Lampa UV Light Progress GH11-120W-QS sau Lampa UV GHP-18W, modele care detectează formele microscopice de viață și le iradiază instant, fără să reprezinte un pericol pentru oameni.
Impactul sterilizării UV asupra ratei de infecții post-operatorii
Adoptarea unui sistem bine pus la punct pentru menținerea standardelor de igienă la un nivel cât mai înalt reprezintă primul pas către crearea unui spațiu sigur pentru pacienți. Utilizarea razelor ultraviolete ca principală metodă de dezinfecție s-a dovedit a fi de-a lungul timpului cea mai eficientă metodă pentru diminuarea riscului de contaminare, dat fiind faptul că omoară instant până la 99,99% din agenții patogeni periculoși. Asta înseamnă că sterilizarea UV reprezintă o soluție sigură pentru scăderea ratei de infecții post-operatorii deoarece atacă direct cauza acestora. Sala de operație este protejată de virusurile responsabile de infecții care ar putea fi aduse pe cale aeriană, pe haine sau care există pe suprafețele din încăpere, atât timp cât se realizează iradieri complete înainte și după fiecare procedură medicală.
Reduci la minimum riscul de infectare în sălile de operație prin implementarea unor sisteme UV de sterilizare!